title: 2005 m. lapkričio 29 d.  Tarybos sprendimas 2005/846/BUSP, įgyvendinantis Bendrąją poziciją 2005/440/BUSP dėl ribojančių priemonių Kongo Demokratinei Respublikai

text:
30.11.2005

               LT

               Europos Sąjungos oficialusis leidinys

               L 314/35

      TARYBOS SPRENDIMAS 2005/846/BUSP
   2005 m. lapkričio 29 d.
   įgyvendinantis Bendrąją poziciją 2005/440/BUSP dėl ribojančių priemonių Kongo Demokratinei Respublikai
   EUROPOS SĄJUNGOS TARYBA,
   atsižvelgdama į 2005 m. birželio 13 d. Tarybos bendrąją poziciją 2005/440/BUSP (1), ypač į jos 6 straipsnį kartu su Europos Sąjungos sutarties 23 straipsnio 2 dalimi,
   kadangi:

               (1)

               2005 m. lapkričio 1 d. Komitetas, įsteigtas pagal Jungtinių Tautų Saugumo Tarybos (JTST) rezoliuciją Nr. 1533 (2004), patvirtino asmenų ir subjektų, kuriems taikomos JTST rezoliucijos Nr. 1596 (2005) dėl Kongo Demokratinės Respublikos 13 ir 15 dalimis nustatytos priemonės, sąrašą.

               (2)

               Bendrosios pozicijos 2005/440/BUSP priedas turėtų būti atitinkamai parengtas,

         NUSPRENDĖ:
   1 straipsnis
   Šio sprendimo priede pateiktas asmenų ir subjektų sąrašas įtraukiamas į Bendrosios pozicijos 2005/440/BUSP priedą.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. lapkričio 29 d.

            Tarybos vardu

            Pirmininkas

         A. JOHNSON

      (1)  OL L 152, 2005 6 15, p. 22.

      PRIEDAS
      1 straipsnyje nurodytas asmenų ir subjektų sąrašas

                  1)

                  Pavardė, vardas: BWAMBALE, Frank Kakolele
                  Kiti vardai, pavardės: Frank Kakorere, Frank Kakorere Bwambale
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė:
                  Kita informacija: buvęs RCD-ML lyderis, darantis įtaką politikai ir vadovaujantis bei kontroliuojantis RCD-ML pajėgų, vienos iš ginkluotų grupuočių ir nereguliarių karinių pajėgų, nurodytų Rezoliucijos Nr. 1493 (2003) 20 dalyje, atsakingos už prekybą ginklais pažeidžiant ginklų embargą, veiklą.

                  2)

                  Pavardė, vardas: KAKWAVU BUKANDE, Jérôme
                  Kiti vardai, pavardės: Jérôme Kakwavu
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo
                  Kita informacija: žinomas kaip Vadas Jerome. Buvęs UCD/FAPC pirmininkas. FAPC kontroliuoja neteisėtus pasienio postus tarp Ugandos ir KDR – pagrindinio ginklų srauto tranzito kelio. Būdamas FAPC pirmininkas, jis daro įtaką FAPC pajėgų, kurios susijusios su neteisėta ginklų prekyba ir taip pažeidžia ginklų embargą, politikai, vadovauja joms ir kontroliuoja jų veiklą. 2004 m. gruodžio mėn. FARDC jam buvo suteiktas generolo laipsnis.

                  3)

                  Pavardė, vardas: KATANGA, Germain
                  Kiti vardai, pavardės:
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo
                  Kita informacija: nuo 2005 m. skirtas namų areštas Kinšasoje už FRPI dalyvavimą vykdant žmogaus teisių pažeidimus. FRPI vadas. 2004 m. gruodžio mėn. FARDC paskirtas generolu. Susijęs su ginklų perdavimais pažeidžiant ginklų embargą.

                  4)

                  Pavardė, vardas: LUBANGA, Thomas
                  Kiti vardai, pavardės:
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis): Ituri
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo
                  Kita informacija: nuo 2005 m. kovo mėn. suimtas Kinšasoje už UPC/L dalyvavimą vykdant žmogaus teisių pažeidimus. UPC/L, vienos iš ginkluotų grupuočių ir nereguliarių karinių pajėgų, nurodytų Rezoliucijos Nr. 1493 (2003) 20 dalyje, susijusios su neteisėta prekyba ginklais pažeidžiant ginklų embargą, pirmininkas.

                  5)

                  Pavardė, vardas: MANDRO, Khawa Panga
                  Kiti vardai, pavardės: Kawa Panga, Kawa Panga Mandro, Kawa Mandro, Yves Andoul Karim
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data: 1973 8 20
                  Gimimo vieta (miestas, šalis): Bunija
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo
                  Kita informacija: žinomas kaip Vadas Kahwa, „Kawa“. Buvęs PUSIC, vienos iš ginkluotų grupuočių ir nereguliarių karinių pajėgų, nurodytų Rezoliucijos Nr. 1493 (2003) 20 dalyje, susijusios su prekyba ginklais pažeidžiant ginklų embargą, pirmininkas. Nuo 2005 m. balandžio mėn. įkalintas Bunijoje už Ituri taikos proceso sabotažą.

                  6)

                  Pavardė, vardas: MPANO, Douglas
                  Kiti vardai, pavardės:
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo
                  Kita informacija: įsikūręs Gomoje. Compagnie Aérienne des Grands Lacs ir Great Lakes Business Company, kurių orlaiviai buvo naudojami teikti pagalbą ginkluotoms grupuotėms ir nereguliarioms karinėms pajėgoms, nurodytoms Rezoliucijos Nr. 1493 (2003) 20 dalyje, vadybininkas. Taip pat atsakingas už informacijos apie skrydžius ir krovinius slėpimą, taip sudarant sąlygas ginklų embargo pažeidimui.

                  7)

                  Pavardė, vardas: MUDACUMURA, Sylvestre
                  Kiti vardai, pavardės:
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Ruandos
                  Kita informacija: žinomas kaip „Radja“, „Mupenzi Bernard“, Generolas majoras Mupenzi. FDLR vadas veiksmų vietoje, daro įtaką FDLR pajėgų, vienos iš ginkluotų grupuočių ir nereguliarių karinių pajėgų, nurodytų Rezoliucijos Nr. 1493 (2003) 20 dalyje, susijusios su neteisėta prekyba ginklais pažeidžiant ginklų embargą, politikai, joms vadovauja ir kontroliuoja jų veiklą.

                  8)

                  Pavardė, vardas: MURWANASHY-AKA, Dr Ignace
                  Kiti vardai, pavardės: Ignace
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Ruandos
                  Kita informacija: Vokietijos gyventojas. FDLR pirmininkas, daro įtaką FDLR pajėgų, vienos iš ginkluotų grupuočių ir nereguliarių karinių pajėgų, nurodytų Rezoliucijos Nr. 1493 (2003) 20 dalyje, susijusios su neteisėta prekyba ginklais pažeidžiant ginklų embargą, politiką, joms vadovauja ir kontroliuoja jų veiklą.

                  9)

                  Pavardė, vardas: MUTEBUTSI, Jules
                  Kiti vardai, pavardės: Jules Mutebusi, Jules Mutebuzi
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis): Pietų Kivu
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo (Pietų Kivu)
                  Kita informacija: šiuo metu sulaikytas Ruandoje. Žinomas kaip: „Pulkininkas Mutebutsi“. 2004 m. balandžio mėn. buvęs FARDC 10-ojo karinio regiono karo vado pavaduotojas, atleistas už drausmės nesilaikymą, suvienijo savo pajėgas su nuo buvusio RCD-G atskilusiais elementais ir 2004 m. gegužės mėn. jėga užėmė Bukavu miestą. Susijęs su ginklų gavimu ne FARDC struktūrose ir resursų tiekimu Rezoliucijos Nr. 1493 (2003) 20 dalyje nurodytoms ginkluotoms grupuotėms ir nereguliarioms karinėms pajėgoms pažeidžiant ginklų embargą.

                  10)

                  Pavardė, vardas: NGUDJOLO, Matthieu
                  Kiti vardai, pavardės: Cui Ngudjolo
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė:
                  Kita informacija: „Pulkininkas“ arba „Generolas“. FNI štabo viršininkas ir buvęs FRPI štabo viršininkas, darantis įtaką FRPI, vienos iš Rezoliucijos Nr. 1493 (2003) 20 dalyje nurodytų ginkluotų grupuočių ir nereguliarių karinių pajėgų, kurios atsakingos už neteisėtą prekybą ginklais pažeidžiant ginklų embargą, politikai, vadovaujantis jos pajėgoms ir kontroliuojantis jų veiklą. 2003 m. spalio mėn. Bunijos regione jį suėmė MONUC.

                  11)

                  Pavardė, vardas: NJABU, Floribert Ngabu
                  Kiti vardai, pavardės: Floribert Njabu, Floribert Ndjabu, Floribert Ngabu Ndjabu
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė:
                  Kita informacija: 2005 m. kovo mėn. suimtas Kinšasoje, nuo tada skirtas namų areštas už FNI dalyvavimą vykdant žmogaus teisių pažeidimus. FNI, vienos iš Rezoliucijos Nr. 1493 (2003) 20 dalyje nurodytų ginkluotų grupuočių ir nereguliarių karinių pajėgų, susijusių su neteisėta prekyba ginklais pažeidžiant ginklų embargą, pirmininkas.

                  12)

                  Pavardė, vardas: NKUNDA, Laurent
                  Kiti vardai, pavardės: Laurent Nkunda Bwatare, Laurent Nkundabatware, Laurent Nkunda Mahoro Batware
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data: 1967 2 6
                  Gimimo vieta (miestas, šalis): Šiaurės Kivu/Rutshuru
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo
                  Kita informacija: buvimo vieta šiuo metu nežinoma. Buvo pastebėtas Ruandoje ir Gomoje. Žinomas kaip: „Generolas Nkunda“. Buvęs RCD-G generolas. Suvienijo savo pajėgas su nuo buvusio RCD-G atskilusiais elementais ir 2004 m. gegužės mėn. jėga užėmė Bukavu miestą. Susijęs su ginklų gavimu ne FARDC struktūrose pažeidžiant ginklų embargą.

                  13)

                  Pavardė, vardas: NYAKUNI, James
                  Kiti vardai, pavardės:
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Ugandos
                  Kita informacija: partnerystė su Vadu Jerome prekybos srityje, visų pirma neteisėtai gabenant per KDR ir Ugandos sieną, įskaitant įtariamą neteisėtą ginklų ir karinių medžiagų gabenimą netikrinamais sunkvežimiais. Ginklų embargo pažeidimas ir pagalbos teikimas Rezoliucijos Nr. 1493 (2003) 20 dalyje nurodytoms ginkluotoms grupuotėms ir nereguliarioms karinėms pajėgoms, įskaitant finansinę paramą, kuri leidžia joms vykdyti karinę veiklą.

                  14)

                  Pavardė, vardas: OZIA MAZIO, Dieudonné
                  Kiti vardai, pavardės: Ozia Mazio
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data: 1949 6 6
                  Gimimo vieta (miestas, šalis): Ariwara, KDR
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo
                  Kita informacija: žinomas kaip: „Omari“, „Ponas Omari“. FEC prezidentas Aru teritorijoje. Finansinės aferos kartu su Vadu Jerome ir FAPC bei neteisėtas gabenimas per KDR ir Ugandos sieną, taip aprūpinant Vadui Jerome ir jo kariuomenę resursais ir grynaisiais pinigais. Ginklų embargo pažeidimas, taip pat ir teikiant pagalbą Rezoliucijos Nr. 1493 (2003) 20 dalyje nurodytoms ginkluotoms grupuotėms ir nereguliarioms karinėms pajėgoms.

                  15)

                  Pavardė, vardas: TAGANDA, Bosco
                  Kiti vardai, pavardės: Bosco Ntaganda, Bosco Ntagenda
                  Lytis:
                  Profesija, pareigos:
                  Adresas (numeris, gatvė, pašto kodas, miestas, šalis):
                  Gimimo data:
                  Gimimo vieta (miestas, šalis):
                  Paso arba tapatybės dokumento numeris (įskaitant išdavusią šalį ir išdavimo datą bei vietą):
                  Pilietybė: Kongo
                  Kita informacija: žinomas kaip: „Terminatorius“, „Majoras“. UPC/L karo vadas, darantis įtaką UPC/L, vienos iš Rezoliucijos Nr. 1493 (2003) 20 dalyje nurodytų ginkluotų grupuočių ir nereguliarių karinių pajėgų, susijusių su neteisėta prekyba ginklais pažeidžiant ginklų embargą, politikai, vadovaujantis jos pajėgoms ir kontroliuojantis jų veiklą. 2004 m. gruodžio mėn. buvo paskirtas FARDC generolu, tačiau atsisakė priimti šį paaukštinimą ir todėl netapo FARDC nariu.

                  16)

                  Pavadinimas: TOUS POUR LA PAIX ET LE DEVELOPPMENT (VISKAS TAIKAI IR VYSTYMUISI, NVO)
                  Taip pat vadinama: TPD
                  Adresas (numeris, gatvė, pašto kodas, miestas, šalis): Goma, Šiaurės Kivu
                  Įregistravimo vieta (miestas, šalis):
                  Įregistravimo data:
                  Registracijos numeris:
                  Pagrindinė veiklos vieta:
                  Kita informacija: susijusi su ginklų embargo pažeidimu teikdama pagalbą RCD-G, visų pirma parūpindama sunkvežimius ginklams ir kariams gabenti, taip pat gabendama ginklus, kurie buvo paskirstyti kai kurioms Masisi ir Rutshuru (Šiaurės Kivu) gyventojų grupėms, 2005 m. pradžioje.


title: 2017 m. gegužės 11 d. Tarybos sprendimas (ES) 2017/883 dėl pozicijos, kuri Europos Sąjungos vardu turi būti priimta EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (biudžeto eilutė Nr. 12 02 01)

text:
24.5.2017

                  LT

                  Europos Sąjungos oficialusis leidinys

                  L 135/18

            TARYBOS SPRENDIMAS (ES) 2017/883
      2017 m. gegužės 11 d.
      dėl pozicijos, kuri Europos Sąjungos vardu turi būti priimta EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (biudžeto eilutė Nr. 12 02 01)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

                  (3)

                  EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos;

                  (4)

                  tikslinga tęsti EEE susitarimo susitariančiųjų šalių bendradarbiavimą vykdant iš Europos Sąjungos bendrojo biudžeto finansuojamą Sąjungos veiklą, susijusią su finansinėmis paslaugomis;

                  (5)

                  todėl, siekiant nuo 2017 m. sausio 1 d. išplėsti bendradarbiavimą, reikėtų iš dalies pakeisti EEE susitarimo 31 protokolą;

                  (6)

                  Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kuri Sąjungos vardu turi būti priimta EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridedamu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Briuselyje 2017 m. gegužės 11 d.

               Tarybos vardu

               Pirmininkas

            R. GALDES

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2017
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     tikslinga tęsti EEE susitarimo susitariančiųjų šalių bendradarbiavimą vykdant iš Europos Sąjungos bendrojo biudžeto finansuojamą Sąjungos veiklą, susijusią su bendrosios finansinių paslaugų rinkos įgyvendinimu ir plėtojimu;

                     (2)

                     todėl, siekiant nuo 2017 m. sausio 1 d. išplėsti bendradarbiavimą, reikėtų iš dalies pakeisti EEE susitarimo 31 protokolą,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 7 straipsnio 11 dalyje žodžiai „2016 finansinių metų“ pakeičiami žodžiais „2016 ir 2017 finansinių metų“.
         2 straipsnis
         Šis sprendimas įsigalioja kitą dieną po paskutinio pranešimo pagal EEE susitarimo 103 straipsnio 1 dalį perdavimo (*1).
         Jis taikomas nuo 2017 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto sekretoriai

            (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2008/773/EB: 2008 m. spalio 2 d. Komisijos sprendimas dėl Bendrijos 2008 m. finansinio įnašo bandomajam projektui, skirtam sveikatos srities darbuotojams

text:
3.10.2008

               LT

               Europos Sąjungos oficialusis leidinys

               L 264/7

      KOMISIJOS SPRENDIMAS

   2008 m. spalio 2 d.
   dėl Bendrijos 2008 m. finansinio įnašo bandomajam projektui, skirtam sveikatos srities darbuotojams
   (2008/773/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1), ypač į jo 49 straipsnio 6 dalies a punktą ir 75 straipsnį,
   atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2), ypač į jo 90 straipsnį,
   atsižvelgdama į 1980 m. sausio 21 d. Tarybos direktyvą 80/154/EEB dėl akušerių diplomų, pažymėjimų ir kitų oficialią kvalifikaciją patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas (3), ir jos vėlesnius pakeitimus,
   atsižvelgdama į 2005 m. rugsėjo 7 d. Europos Parlamento ir Tarybos direktyvą 2005/36/EB dėl profesinių kvalifikacijų pripažinimo (4),
   kadangi:

               (1)

               Europos Sąjungos 2008 finansinių metų bendrajame biudžete yra biudžeto eilutė 04 04 11 „Bandomasis projektas. Naujoji užimtumo padėtis sveikatos sektoriuje: pažangiausia patirtis siekiant pagerinti sveikatos priežiūros darbuotojų profesinį mokymą ir kvalifikaciją bei padidinti jų darbo užmokestį.“

               (2)

               Finansinio reglamento 49 straipsnio 6 dalies a punkte numatyta, kad asignavimai eksperimentinio pobūdžio bandomosioms schemoms, skirtoms veiksmų įgyvendinamumui ir naudingumui nustatyti, gali būti vykdomi be pagrindinio teisės akto, jei veiksmai, kuriems finansuoti jie yra skirti, yra priskiriami Bendrijos arba Europos Sąjungos kompetencijai, o atitinkami įsipareigojimų asignavimai gali būti įrašyti į biudžetą ne daugiau nei dvejus iš eilės einančius finansinius metus.

               (3)

               Pagal Reglamento (EB, Euratomas) Nr. 1605/2002 75 straipsnį ir pagal Reglamento (EB, Euratomas) Nr. 2342/2002, 90 straipsnį prieš išlaidų paskirties nustatymą priimamas finansavimo sprendimas, kuriuo nustatomi pagrindiniai su biudžeto išlaidomis susijusių veiksmų elementai.

               (4)

               Šiuo veiksmu bus paremta Europos Komisijos žalioji knyga dėl sveikatos srities darbuotojų, kurią planuojama paskelbti antrąjį 2008 m. pusmetį,

         NUSPRENDĖ:
   Vienintelis straipsnis
   Priede nurodytas bandomasis projektas patvirtinamas ir finansuojamas pagal Europos Bendrijų 2008 m. biudžeto eilutę 04 04 11 neviršijant 1 000 000 EUR.
   Už jo įgyvendinimą atsakingas Sveikatos ir vartotojų reikalų generalinio direktorato generalinis direktorius.

      Priimta Briuselyje, 2008 m. spalio 2 d.

            Komisijos vardu

         Androulla VASSILIOU

            Komisijos narė

      (1)  OL L 248, 2002 9 16, p. 1.

      (2)  OL L 357, 2002 12 31, p. 1.

      (3)  OL L 33, 1980 2 11, p. 1.

      (4)  OL L 255, 2005 9 30, p. 22.

      PRIEDAS
      Sritis: sveikatos srities specialistai
      Teisinis pagrindas: Tarybos reglamento (EB, Euratomas) Nr. 1605/2002 49 straipsnio 6 dalies a punktas ir 75 straipsnis
      Bandomasis projektas pagal biudžeto eilutę: 04 04 11
      Politiniai tikslai: Biudžeto valdymo institucija prašo Komisijos asignavimo finansuoti iniciatyvas, kurios padeda prisitaikyti prie naujos užimtumo padėties sveikatos sektoriuje, ypač susijusios su sveikatos priežiūros darbuotojų, pagalbinių darbuotojų ir žemesnės kvalifikacijos slaugytojų profesine kvalifikacija ir pareigomis, finansuoti. Priemonės apima:
      veiksnių ir politikos, kuria siekiama geriau patenkinti poreikį priemonių, skirtų sveikatos priežiūros darbuotojų skaičiui ilguoju laikotarpiu padidinti ir jų kvalifikacijai pagerinti, analizę,
      politikos ir pažangiausios patirties mainų skatinimą, siekiant išspręsti didesnio naudojimosi priežiūros paslaugomis, vykstant demografiniams pokyčiams, problemą,
      iniciatyvų, kurias vykdant tiriamas tarpvalstybinis poveikis sveikatos priežiūros paslaugoms, finansavimą,
      domėjimąsi, kokį poveikį, kuris gali išryškėti šiomis aplinkybėmis, daro skirtingo dydžio darbo užmokestis. Taip pat reikia išspręsti klausimą, kaip išlaikyti tam tikrą nacionalinių sveikatos apsaugos sistemų sveikatos priežiūros lygį.
      Projekto tikslai atitinka Komisijos rengiamą Žaliąją knygą dėl sveikatos srities darbuotojų, kurią paskelbus bus pradėta nuodugniai svarstyti sveikatos specialistų planavimą ir rengimą bei poveikį, kurį daro sveikatos specialistų judumas valstybėse narėse ir Europos Sąjungoje.
      Asignavimai 2008 m.: Biudžeto eilutė 04 04 11, bandomasis projektas: Naujoji užimtumo padėtis sveikatos sektoriuje: pažangiausia patirtis siekiant pagerinti sveikatos priežiūros darbuotojų profesinį mokymą ir kvalifikaciją bei padidinti jų darbo užmokestį. 1 000 000 EUR.
      Numatytų konkrečių veiksmų skaičius: 4.
      Pirmasis veiksmas bus ne didesnė kaip 100 000 EUR parama atlikti studiją „Europos sveikatos priežiūros paslaugų, sektorių ir produktų dabartinės būklės, galimybių, problemų ir socialinio bei ekonominio poveikio įvertinimas“, kurią inicijavo Įmonių ir pramonės GD, bendradarbiaudamas su Sveikatos ir vartotojų apsaugos GD. Šiam veiksmui įgyvendinti bus paskelbtas viešasis konkursas. Atrankos procedūrą numatyta baigti 2008 m. spalio mėn.
      Antrasis veiksmas – tiesioginė ne daugiau kaip 400 000 EUR (80 %) subsidija, skirta Pasaulio sveikatos organizacijos (PSO) stebėsenos tarnybai, seminarams, kuriuose būtų keičiamasi pažangiausia patirtimi, kaip parengti ir išlaikyti sveikatos priežiūros sistemos darbuotojus, organizuoti. Kaip numatyta išsamių finansinio reglamento įgyvendinimo taisyklių 168 straipsnio 1 dalies f konstatuojamojoje dalyje, subsidija bus skiriama be konkurso todėl, kad šis veiksmas yra specifinio pobūdžio, ir todėl, kad PSO yra pasiekusi aukštą specializacijos laipsnį.
      Trečiasis veiksmas – tiesioginė ne daugiau kaip 300 000 EUR (60 %) subsidija Ekonominio bendradarbiavimo ir plėtros organizacijai (EBPO) atlikti studiją, kurioje būtų įvertintos slaugytojų darbo sąlygos ir politika, kuria būtų siekiama veiksmingiau valdyti slaugytojų darbo jėgos išteklius. Kaip numatyta išsamių finansinio reglamento įgyvendinimo taisyklių 168 straipsnio 1 dalies f konstatuojamojoje dalyje, subsidija bus skiriama be konkurso todėl, kad šis veiksmas yra specifinio pobūdžio, ir todėl, kad EBPO yra pasiekusi aukštą specializacijos laipsnį.
      Ketvirtasis veiksmas – 2008 m. gruodžio mėn. organizuoti seminarą Briuselyje, kuriam skiriama ne daugiau kaip 200 000 EUR. Finansavimas seminarui bus skirtas po Žaliosios knygos dėl ES sveikatos srities darbuotojų paskelbimo pasirašius įvairias sutartis, siekiant pradėti informacinę kampaniją, puoselėti diskusijas ir skatinti reikšti nuomonę, kad būtų keičiamasi geriausia patirtimi.


title: 2016 m. birželio 24 d. Tarybos sprendimas (ES) 2016/1124 dėl pozicijos, kurios Europos Sąjungos vardu valstybės narės turi laikytis Eurokontrolės nuolatinėje komisijoje dėl priimamų sprendimų dėl centralizuotų paslaugų

text:
12.7.2016

               LT

               Europos Sąjungos oficialusis leidinys

               L 187/13

         TARYBOS SPRENDIMAS (ES) 2016/1124
   2016 m. birželio 24 d.
   dėl pozicijos, kurios Europos Sąjungos vardu valstybės narės turi laikytis Eurokontrolės nuolatinėje komisijoje dėl priimamų sprendimų dėl centralizuotų paslaugų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendime (ES) 2015/2394 (1) nustatyta Sąjungos pozicija dėl sprendimo dėl centralizuotų paslaugų, kurį 2015 m. gruodžio 9 d. turėjo priimti Eurokontrolės nuolatinė komisija (toliau – Nuolatinė komisija). Tas sprendimas dėl centralizuotų paslaugų buvo skirtas tam, kad Eurokontrolė galėtų parengti finansavimo bei viešųjų pirkimų tvarką ir technines specifikacijas, siekdama laiku pradėti diegti naujas Europos duomenų perdavimo ryšiu oras–žemė paslaugas (EAGDCS);

               (2)

               Sprendimu (ES) 2015/2394 nustatyta pozicija buvo tokia, kad Nuolatinės komisijos sprendimas dėl centralizuotų paslaugų turėjo būti atidėtas, kadangi Sąjunga neturėjo pakankamai informacijos, kad būtų galima įvertinti tokio sprendimo dėl centralizuotų paslaugų turinį, ir tokio sprendimo galimas poveikis būsimai Eurokontrolės veiklai galėjo būti žalingas Sąjungos veiklai toje srityje;

               (3)

               Sąjungai priėmus Sprendime (ES) 2015/2394 išdėstytą poziciją, 2015 m. gruodžio 9 d. Nuolatinė komisija nepriėmė sprendimo dėl EAGDCS ir paprašė Eurokontrolės agentūros toliau dėti pastangas rengiant patikslintą pasiūlymą, glaudžiai bendradarbiaujant su suinteresuotaisiais sektoriaus subjektais, ir pateikti ekonominių EAGDCS sąnaudų vertinimą;

               (4)

               2016 m. vasario 9 d. Eurokontrolės agentūra ir suinteresuotieji sektoriaus subjektai pateikė patikslintą pasiūlymą dėl EAGDCS, kuriam bendrai pritariama, ir Eurokontrolės agentūra užtikrino, kad esamose galimybių studijose galima nevaržomai susipažinti su ekonominių sąnaudų vertinimu;

               (5)

               2016 m. balandžio 6 d. Eurokontrolės agentūra pasiūlė Nuolatinei komisijai priimti pasiūlymu dėl EAGDCS grindžiamą sprendimą, taikant rašytinę procedūrą;

               (6)

               tas sprendimas yra susijęs su EAGDCS kūrimu. Sprendimas turi teisinę galią, nes juo reglamentuojami Sąjungos teisės taikymo sričiai priskiriami klausimai, ir, priklausomai nuo sprendimo turinio, tiems klausimams jis gali turėti konkretų poveikį. Jis gali turėti poveikį naudai, kuri gaunama bendrai įmonei SESAR atliekant su duomenų ryšio paslaugomis susijusį techninį darbą, o atsižvelgiant į Europos aviacijos saugos agentūros (toliau – EASA) vaidmenį sertifikavimo ir priežiūros srityje, dėl jo gali kilti neatitikimų toje srityje pavojus ir dėl to – neefektyvaus lėšų, gaunamų taikant maršruto rinkliavas ir Sąjungos paramą, naudojimo pavojus; be to, jis gali turėti poveikį susijusios diegimo veiklos, kurią pagal projektą SESAR turi vykdyti Sąjunga, išlaidų veiksmingumui;

               (7)

               atsižvelgiant į naudą, kurios galima tikėtis plėtojant techninius sprendimus, pavyzdžiui, sukuriant parodomąjį pavyzdį, iš esmės turėtų būti pritarta sprendimui, kuriuo atitinkamas bendradarbiavimas vertinamas palankiai. Tačiau sprendime turėtų būti išdėstytos sąlygos, kuriomis būtų apsaugoti su minėtais klausimais susiję Sąjungos interesai;

               (8)

               tikslinga nustatyti poziciją, kurios Sąjungos vardu turi laikytis valstybės narės Nuolatinėje komisijoje dėl jos priimamų sprendimų dėl centralizuotų paslaugų,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu valstybės narės turi laikytis Eurokontrolės nuolatinėje komisijoje, yra:

               dėl 2016 m. balandžio 6 d. Eurokontrolės agentūros atsiųsto pasiūlymo, Sąjungos pozicija yra pritarti tam, kad Eurokontrolės agentūra pagal projektą SESAR toliau bendradarbiautų su Eurokontrolės valstybių narių oro navigacijos paslaugų teikėjais ir prireikus orlaivių naudotojais, be kita ko, rengiant valdymo, finansavimo bei viešųjų pirkimų tvarką, taip pat technines specifikacijas, siekdama laiku pradėti diegti Europos duomenų perdavimo ryšiu oras–žemė paslaugas (EAGDCS). Ta tvarka ir techniniai sprendimai bus pateikti Laikinajai tarybai / Nuolatinei komisijai informavimo tikslu prieš pradedant vykdyti bet kokį galimą viešąjį pirkimą. Tai taip pat turėtų būti grindžiama techninių ir veiklos galimybių įrodymais bei išsamiu ekonominio poveikio vertinimu.

         Nuolatinėje komisijoje priimtu sprendimu turi būti užtikrinama, kad:

               —

               būtų visapusiškai atsižvelgiama į bendros įmonės SESAR atliekamo techninio darbo, susijusio su duomenų ryšio paslaugomis, rezultatus,

               —

               veikla, kuriai taikomas tas sprendimas, būtų vykdoma bendradarbiaujant su EASA, tokia apimtimi, kiek tas sprendimas susijęs su EASA parengiamuoju darbu numatant ateityje vykdyti EAGDCS sertifikavimą ir priežiūrą,

               —

               juo nebūtų daromas poveikis EAGDCS diegimui bei veikimui ir su EAGDCS susijusiems viešiesiems pirkimams, dėl kurių turės būti priimti kiti Eurokontrolės valstybių narių sprendimai,

               —

               veikla, kuriai taikomas tas sprendimas, būtų grindžiama susitarimu su oro navigacijos paslaugų teikėjais, ir

               —

               finansavimo bei viešųjų pirkimų tvarka ir techninės specifikacijos nedarytų poveikio investicijoms ir susijusioms išlaidoms, kurias Sąjungos valstybių narių oro navigacijos paslaugų teikėjai ir orlaivių naudotojai jau patyrė siekdami laikytis Komisijos reglamento (EB) Nr. 29/2009 (2) reikalavimų.

         Valstybės narės veikia bendrai vadovaudamosi Sąjungos interesais.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 24 d.

            Tarybos vardu

            Pirmininkas

         A.G. KOENDERS

      (1)  2015 m. gruodžio 8 d. Tarybos sprendimas (ES) 2015/2394 dėl pozicijos, kurios Europos Sąjungos vardu turi laikytis valstybės narės, dėl sprendimų dėl Eurokontrolės funkcijų ir uždavinių ir centralizuotų paslaugų, kuriuos turi priimti Eurokontrolės nuolatinė komisija (OL L 332, 2015 12 18, p. 136).

      (2)  2009 m. sausio 16 d. Komisijos reglamentas (EB) Nr. 29/2009, nustatantis bendro Europos dangus duomenų ryšio paslaugų reikalavimus (OL L 13, 2009 1 17, p. 3).